Getdi (Aşıq Musa)
Bir ah çəkdim, sinəm üstə dağ düşdü,
Dilimin hər yana sədası getdi.
Bağban öldü, bağ pozuldu, gül soldu,
Şövqlü könlümün həvəsi getdi.

Yay fəslidi yaylaqları görməyə,
Çeşmə üstə səfaların sürməyə.
Bənövşə açılıb, onu dərməyə
Gözəllərin neçə dəstəsi getdi.

Aşıq Musa yenə düşdü gümana,
Kirpiyi peykandı, yerişir qana.
Bimürvət oxuna qoydu nişana,
Yaraladı, cismim xəstəsi getdi.

Qoşmalar